జయకుమార్ గోర్

జయకుమార్ భగవాన్‌రావ్ గోరే (జననం 15 అక్టోబర్ 1975) మహారాష్ట్రకు చెందిన రాజకీయ నాయకుడు. ఆయన మాన్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికై 2024 డిసెంబరు 15న దేవేంద్ర ఫడ్నవీస్ మంత్రివర్గంలో గ్రామీణాభివృద్ధి, పంచాయత్ రాజ్ శాఖ మంత్రిగా బాధ్యతలు చేపట్టాడు.
రాజకీయ జీవితం
జయకుమార్ గోర్ స్వతంత్ర అభ్యర్థిగా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 మహారాష్ట్ర శాసనసభ ఎన్నికలలో మాన్ శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి సదాశివ్ అబాజీ పోల్‌పై 4098 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత భారత జాతీయ కాంగ్రెస్ పార్టీలో చేరి 2014 మహారాష్ట్ర శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి రాష్ట్రీయ సమాజ్ పక్ష అభ్యర్థి గోరె శేఖర్ భగవాన్‌రావుపై 23,351 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

జయకుమార్ గోర్ ఆ తరువాత భారతీయ జనతా పార్టీలో చేరి 2019 మహారాష్ట్ర శాసనసభ ఎన్నికలలో మాన్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి ప్రభాకర్ కృష్ణజీ దేశ్ ముఖ్ పై 3,043 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. ఆయన 2024 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ - ఎస్‌పీ అభ్యర్థి ప్రభాకర్ దేవ్‌బా ఘర్గేపై 49,675 ఓట్ల మెజారిటీతో గెలిచి వరుసగా నాల్గొవసారి ఎమ్మెల్యేగా ఎన్నికై 2024 డిసెంబరు 15న దేవేంద్ర ఫడ్నవీస్ మంత్రివర్గంలో గ్రామీణాభివృద్ధి, పంచాయత్ రాజ్ శాఖ మంత్రిగా బాధ్యతలు చేపట్టాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2009 మహారాష్ట్ర శాసనసభ్యులు
వర్గం:2014 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు
వర్గం:2019 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు